stanford-oval/wikipedia huggingface dataset:
กัลยา โสภณพนิช

| คุณหญิงกัลยา โสภณพนิชม> ป.ช., ม.ว.ม. |
| --- | --- |
กัลยา ใน พ.ศ. 2553

รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 20 ธันวาคม พ.ศ. 2551 – 6 มิถุนายน พ.ศ. 2553  (1 ปี 5 เดือน 17 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: วุฒิพงศ์ ฉายแสง
ถัดไป: วีระชัย วีระเมธีกุล
รัฐมนตรีช่วยว่าการกระทรวงศึกษาธิการ
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566  (4 ปี 1 เดือน 22 วัน)ดำรงตำแหน่งร่วมกับ กนกวรรณ วิลาวัลย์
นายกรัฐมนตรี: ประยุทธ์ จันทร์โอชา
รัฐมนตรีว่าการ: ณัฏฐพล ทีปสุวรรณ (2562-2564) ตรีนุช เทียนทอง (2564-2566)
ก่อนหน้า: อุดม คชินทร
ถัดไป: สุรศักดิ์ พันธ์เจริญวรกุล
 
ข้อมูลส่วนบุคคล
เกิด: 21 กันยายน พ.ศ. 2483 (84 ปี) จังหวัดนครราชสีมา ประเทศไทย
พรรคการเมือง: ประชาธิปัตย์ (2533–ปัจจุบัน)
คู่สมรส: โชติ โสภณพนิช
บุตร: 4 คน

คุณหญิง กัลยา โสภณพนิช  (เกิด 21 กันยายน พ.ศ. 2483) เป็นนักวิชาการและนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชา อดีตรองหัวหน้าพรรคประชาธิปัตย์ อดีตรัฐมนตรีว่าการกระทรวงวิทยาศาสตร์และเทคโนโลยี ในรัฐบาลอภิสิทธิ์ เวชชาชีวะ สมาชิกสภาผู้แทนราษฎร แบบบัญชีรายชื่อ และอดีตประธานสมาชิกสภาผู้แทนราษฎรของพรรคประชาธิปัตย์
ประวัติ

กัลยา เกิดเมื่อวันที่ 21 กันยายน พ.ศ. 2483 ที่อำเภอสีคิ้ว จังหวัดนครราชสีมา เป็นบุตร นายยิ้ม พงศ์พูนสุขศรี นางมุ้ยฮวง แซ่เล้ง สมรสกับโชติ โสภณพนิช บุตรชายชิน โสภณพนิช ผู้ก่อตั้งธนาคารกรุงเทพ เมื่อ 29 ตุลาคม พ.ศ. 2513 มีบุตรธิดาด้วยกัน 4 คน ได้แก่ นางโชติยา ฮาลูยา, นายชลิต โสภณพนิช, นางสาวสุภณา โสภณพนิช และนางกิติยา โสภณพนิช
การศึกษา

คุณหญิงกัลยา โสภณพนิช จบการศึกษาระดับประถมศึกษา จากโรงเรียนวัดใหม่ มัธยมศึกษาปีที่ 5 จากโรงเรียนสีคิ้วสวัสดิ์ผดุงวิทยา มัธยมศึกษาปีที่ 6 จากโรงเรียนสตรีวรนารถ เทเวศร ์ จบมัธยมศึกษาตอนปลาย แผนกวิทยาศาสตร์ จากโรงเรียนเตรียมอุดมศึกษา พญาไท รุ่นที่ 21 สำเร็จการศึกษาระดับปริญญาตรี วิทยาศาสตรบัณฑิต (เกียรตินิยม) จากคณะวิทยาศาสตร์ จุฬาลงกรณ์มหาวิทยาลัย ในปี พ.ศ. 2508 และได้ทุนโคลัมโบ ไปศึกษาต่อระดับปริญญาโท และได้รับทุนต่อเนื่องในระดับปริญญาเอก ที่อิมพิเรียลคอลเลจลอนดอน ในเครือมหาวิทยาลัยลอนดอน (Imperial College of Science and Technology, University of London) ประเทศอังกฤษ จนสำเร็จการศึกษาปริญญาเอกด้าน ฟิสิกส์นิวเคลียร์พลังงานสูง (High Energy Nuclear Physics) เมื่อปี พ.ศ. 2513
การทำงาน

ทำงานเป็นอาจารย์ประจำภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย ปี พ.ศ. 2513 หัวหน้าภาควิชาคอมพิวเตอร์ธุรกิจ วิทยาลัยอัสสัมชัญบริหารธุรกิจ ในปี พ.ศ. 2521 เป็นกรรมการวิชาการ จุฬาลงกรณ์มหาวิทยาลัย ในปี พ.ศ. 2526 ทำงานเป็นกรรมการและเป็นหนึ่งในผู้ก่อตั้งศูนย์เทคโนโลยีอิเล็กทรอนิกส์และคอมพิวเตอร์แห่งชาติ หรือ เนคเทค ขึ้นในปี พ.ศ. 2529 เป็นกรรมการและเลขานุการ โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี ในปี พ.ศ. 2521 เป็นผู้ก่อตั้งและประธานศูนย์ฝึกเด็กที่มีปัญหาทางสมอง “ ประภาคารปัญญา ” มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ เป็นผู้ก่อตั้งและกรรมการเลขาธิการ มูลนิธิสถาบันราชพฤกษ์ ในปี พ.ศ. 2524 ต่อมาเมื่อ 25 กรกฎาคม พ.ศ. 2540 ก็ได้เป็นนายกสมาคมโรงเรียนเตรียมอุดมศึกษา (เป็นนายกสมาคมหญิงคนแรก) และตั้งแต่ปี พ.ศ. 2529 จนถึงปัจจุบัน เป็นกรรมการสำนักงานพัฒนาวิทยาศาสตร์เทคโนโลยีแห่งชาติ เป็นนายกสภามหาวิทยาลัยราชภัฏสวนดุสิตและคณะกรรมการสมาคมแห่งสถาบันพระปกเกล้า
งานการเมือง

กัลยา โสภณพนิช เป็นที่รู้จักกันกว้างขวางขึ้น เมื่อลงรับสมัครผู้ว่าราชการกรุงเทพมหานคร เมื่อ ปี พ.ศ. 2543 ในนามผู้สมัครอิสระ ไม่สังกัดพรรคการเมือง ได้เบอร์ 4 แม้ไม่ได้รับการเลือกตั้ง แต่ก็ได้รับความนิยมจากชาวกรุงเทพมหานครพอสมควร ได้คะแนนมาเป็นลำดับที่ 5 ต่อมาเธอได้เข้าเป็นสมาชิก พรรคประชาธิปัตย์ ลงสมัครเป็น ส.ส.ระบบบัญชีรายชื่อ ในการเลือกตั้งปี พ.ศ. 2544 และพ.ศ. 2548 ต่อมาในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัครส.ส.กรุงเทพมหานคร เขต 8 (สวนหลวง ประเวศ บางนา พระโขนง) สังกัดพรรคประชาธิปัตย์ ชนะการเลือกตั้ง และเป็นรัฐมนตรีเงาว่าการกระทรวงวิทยาศาสตร์และเทคโนโลยี ต่อจากนั้นได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยีในรัฐบาลนายอภิสิทธิ์ เวชชาชีวะ ภายหลังได้มีการปรับคณะรัฐมนตรีในช่วงเดือนมิถุนายน พ.ศ. 2553 ทำให้ ดร.คุณหญิงกัลยา ถูกปรับออกจากตำแหน่งรัฐมนตรี
และในการเลือกตั้ง พ.ศ. 2554 กัลยาได้ลงสมัคร ส.ส. ในระบบบัญชีรายชื่อ ลำดับที่ 7 และได้รับเลือกตั้งอีกสมัย รวมถึงในปี พ.ศ. 2562 อีกด้วย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กัลยาได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 4
กัลยา โสภณพนิช เคยดำรงตำแหน่งกรรมการสภาที่ปรึกษาพรรคประชาธิปัตย์ และเป็นประธานสมาชิกสภาผู้แทนราษฎรของพรรคประชาธิปัตย์ด้วย ปัจจุบัน คุณหญิงกัลยา โสภณพนิช ดำรงตำแหน่ง รองหัวหน้าพรรคประชาธิปัตย์
งานการเมือง > สมาชิกสภาผู้แทนราษฎร

กัลยา โสภณพนิช เป็น สมาชิกสภาผู้แทนราษฎรทั้งระบบบัญชีรายชื่อและระบบแบ่งเขต จำนวน 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เป็น สภาผู้แทนราษฎรไทย ชุดที่ 21 ระบบบัญชีรายชื่อ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เป็น สภาผู้แทนราษฎรไทย ชุดที่ 22 ระบบบัญชีรายชื่อ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็น สภาผู้แทนราษฎรไทย ชุดที่ 23 ระบบแบ่งเขต กรุงเทพมหานคร
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เป็น สภาผู้แทนราษฎรไทย ชุดที่ 24 ระบบบัญชีรายชื่อ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็น สภาผู้แทนราษฎรไทย ชุดที่ 25 ระบบบัญชีรายชื่อ
การดำรงตำแหน่งที่สำคัญ > ด้านการศึกษา

อาจารย์ประจำคณะวิทยาศาสตร์ จุฬาลงกรณ์มหาวิทยาลัย, กรรมการและเลขานุการโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว, กรรมการวิชาการ จุฬาลงกรณ์มหาวิทยาลัย (พ.ศ. 2525 - 2528), กรรมการบริหาร "ศูนย์ฝึกอบรมคอมพิวเตอร์ซอฟต์แวร์" กองแผนงานทบวงมหาวิทยาลัย, กรรมการบริหารศูนย์เทคโนโลยีอิเล็กทรอนิกส์ และคอมพิวเตอร์แห่งชาติ (NECTEC), กรรมการสำนักงานพัฒนาวิทยาศาสตร์ และเทคโนโลยีแห่งชาติ (สวทช.)
การดำรงตำแหน่งที่สำคัญ > ด้านสิ่งแวดล้อม

กัลยา โสภณพนิช เป็นที่ปรึกษารัฐมนตรี กระทรวงวิทยาศาสตร์และสิ่งแวดล้อม (ปี พ.ศ. 2528 - 2541), ผู้ร่วมก่อตั้ง และเป็นเลขาธิการมูลนิธิสถาบันราชพฤกษ์, ประธานชมรมป้องกันควันพิษ (ปี พ.ศ. 2533 - 2535), กรรมการสิ่งแวดล้อมเหมืองแร่ กระทรวงวิทยาศาสตร์ เทคโนโลยี และการพลังงาน (ปี พ.ศ. 2535 - 2540), กรรมการสถาบันสิ่งแวดล้อมไทย (สสท.) และกรรมการอำนวยการโครงการ "รุ่งอรุณ" ของกระทรวงศึกษาธิการ สนับสนุนโดยสำนักงานพลังงานแห่งชาติ (สพช.)
การดำรงตำแหน่งที่สำคัญ > ด้านสังคม

ประธานศูนย์ฝึกอบรม "ประภาคารปัญญา" มูลนิธิช่วยคนปัญญาอ่อน ในพระบรมราชินูปถัมภ์, รองประธานมูลนิธิแม่บ้านอาสา, กรรมการและเหรัญญิกมูลนิธิ C.C.F.เพื่อเด็กยากจน, ประธานคณะกรรมการจัดหา และส่งเสริมผู้ให้โลหิตแห่งสภากาชาดไทย และกรรมการมูลนิธิแพลนอินเตอร์เนชั่นแนล ประเทศไทย
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2552 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
พ.ศ. 2562 –  เหรียญลูกเสือสดุดี ชั้นที่ 1
พ.ศ. 2521 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
เจ้าชายเรอเนแห่งบูร์บง-ปาร์มา

| เจ้าชายเรอเนแห่งบูร์บง-ปาร์มา |
| --- | --- |

เจ้ชายแห่งบูร์บง-ปาร์มา
ประสูติ: 17 ตุลาคม ค.ศ. 1894(1894-10-17)
สิ้นพระชนม์: 30 กรกฎาคม ค.ศ. 1962(1962-07-30) (67 ปี) โคเปนเฮเกน
พระชายา: เจ้าหญิงมาร์กาเร็ตแห่งเดนมาร์ก
พระบุตร: เจ้าชายฌักแห่งบูร์บง-ปาร์มา สมเด็จพระราชินีอานาแห่งโรมาเนีย เจ้าชายมิเชลแห่งบูร์บง-ปาร์มา เจ้าชายอันเดอร์
ราชวงศ์: ราชวงศ์บูร์บง
พระบิดา: โรเบิร์ตที่ 1 ดยุกแห่งปาร์มา
พระมารดา: อินฟันตามารีอา อังตอนีอาแห่งโปรตุเกส
เจ้าชายเรอเนแห่งบูร์บง-ปาร์มา (อังกฤษ: Prince René of Bourbon-Parma) พระโอรสในโรเบิร์ตที่ 1 ดยุกแห่งปาร์มา กับ อินฟันตามารีอา อังตอนีอาแห่งโปรตุเกส ต่อมาทรงอภิเษกสมรสกับ เจ้าหญิงมาร์กาเร็ตแห่งเดนมาร์ก  พระธิดาพระองค์สุดท้องและพระองค์เดียว ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก มีพระบุตร 4 พระองค์ รวมทั้ง สมเด็จพระราชินีอานาแห่งโรมาเนีย
เครื่องราชอิสริยาภรณ์

แม่แบบ:Country data Duchy of Parma:  Knight Grand Cross of the Order of Saint Louis for Civil Merit.
เดนมาร์ก:  Knight of the Order of the Elephant (09/06/1921).
เจ้าชายเฟลิกซ์แห่งบูร์บง-ปาร์มา

| เจ้าชายเฟลิกซ์แห่งบูร์บง-ปาร์มา |
| --- | --- |

เจ้าชายพระสวามีแห่งลักเซมเบิร์ก
ดำรงพระยศ: 6 พฤศจิกายน ค.ศ. 1919 – 12 พฤศจิกายน ค.ศ. 1964
ก่อนหน้า:  มารี เเอนน์ (แกรนด์ดัชเชส)
ถัดไป:  โฌเซฟีน-ชาร์ล็อต (แกรนด์ดัชเชส)

ประสูติ: 28 ตุลาคม ค.ศ. 1893(1893-10-28) Schwarzau am Steinfeld, ประเทศออสเตรีย
สิ้นพระชนม์: 8 เมษายน ค.ศ. 1970(1970-04-08) (76 ปี) Fischbach Castle, ประเทศลักเซมเบิร์ก
คู่อภิเษก: แกรนด์ดัชเชสชาร์ล็อตแห่งลักเซมเบิร์ก
พระราชบุตร: แกรนด์ดยุกฌ็องแห่งลักเซมเบิร์ก เจ้าหญิงเอลีซาแบ็ต ดัชเชสแห่งโฮเอินแบร์ค  เจ้าหญิงมารี อาเดลาอีดแห่งลักเซมเบิร์ก   เจ้าหญิงมารี กาบรีแยล เคาน์เตสแห่งฮ็อลชไตน์-เลเดอร์บอร์ก  เจ้าชายชาร์ลแห่งลักเซมเบิร์ก  เจ้าหญิงอาลิกซ์ เจ้าหญิงแห่งลีญ
ราชวงศ์: บูร์บง-ปาร์มา
พระบิดา: โรเบิร์ตที่ 1 ดยุคแห่งปาร์มา
พระมารดา: อินฟันตามารีอา อังตอนีอาแห่งโปรตุเกส
เจ้าชายเฟลิกซ์แห่งบูร์บง-ปาร์มา หรือ เจ้าชายเฟลิกซ์แห่งลักเซมเบิร์ก (28 ตุลาคม ค.ศ. 1893 - 8 เมษายน ค.ศ. 1970) เป็นพระสวามีในแกรนด์ดัชเชสชาร์ล็อตแห่งลักเซมเบิร์ก และเป็นพระบิดาของพระโอรส-ธิดา 6 พระองค์ รวมทั้งแกรนด์ดยุกฌ็องแห่งลักเซมเบิร์ก พระองค์ทรงเป็นคู่อภิเษกสมรสที่อยู่ในตำแหน่งยาวนานที่สุดของลักเซมเบิร์ก
พระประวัติ

เจ้าชายเฟลิกซ์ประสูติเมื่อ 28 ตุลาคม ค.ศ. 1893 เป็นพระโอรสของโรเบิร์ตที่ 1 ดยุคแห่งปาร์มาและอินฟันตามารีอา อังตอนีอาแห่งโปรตุเกส ทรงอภิเษกสมรสกับแกรนด์ดัชเชสชาร์ล็อตแห่งลักเซมเบิร์ก มีพระโอรส-ธิดา 6 พระองค์ คือ
แกรนด์ดยุกฌ็องแห่งลักเซมเบิร์ก
เจ้าหญิงเอลีซาแบ็ต ดัชเชสแห่งโฮเอินแบร์ค
เจ้าหญิงมารี แอดิเลดแห่งลักเซมเบิร์ก
เจ้าหญิงมารี กาบรีแยล เคาน์เตสแห่งฮ็อลชไตน์-เลเดอร์บอร์ก
เจ้าชายชาร์ลแห่งลักเซมเบิร์ก
เจ้าหญิงอาลิกซ์ เจ้าหญิงแห่งลีญ
พระเกียรติยศ > พระอิสริยยศ

28 ตุลาคม ค.ศ. 1893 - 5 พฤศจิกายน ค.ศ. 1919: ฮิสรอยัลไฮเนส เจ้าชายเฟลิกซ์แห่งบูร์บง-ปาร์มา
5 พฤศจิกายน ค.ศ. 1919 - 8 เมษายน ค.ศ. 1970: ฮิสรอยัลไฮเนส เจ้าชายเฟลิกซ์แห่งบูร์บง-ปาร์มาและลักเซมเบิร์ก
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ลักเซมเบิร์ก

ลักเซมเบิร์ก :
เครื่องราชอิสริยาภรณ์ราชสีห์ทองคำแห่งราชวงศ์นัสเซา
ปาร์มา :
เครื่องราชอิสริยาภรณ์เซนต์หลุยส์สำหรับกิตติคุณฝ่ายพลเรือน
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

เบลเยียม :
เครื่องราชอิสริยาภรณ์เลโอโปลด์
โปรตุเกส :
เครื่องราชอิสริยาภรณ์อาวิซ
ไทย :
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
รายชื่อสถาบันวิจัยด้านป่าไม้

สำนักงานใหญ่ CIFOR โบโกร์
นี่คือรายชื่อสถาบันวิจัยด้านป่าไม้ทั่วโลก แยกตามทวีปและประเทศ ซึ่งรวมถึงสถาบันวิจัยที่เน้นด้านวิทยาศาสตร์ป่าไม้ การป่าไม้ การจัดการป่าไม้ และสาขาที่เกี่ยวข้องเป็นหลัก
ระหว่างประเทศ

ศูนย์วิจัยป่าไม้นานาชาติ (Center for International Forestry Research: CIFOR), โบโกร์, อินโดนีเซีย
ศูนย์วิทยาศาสตร์ป่าไม้เขตร้อน (Center for Tropical Forest Science), ปานามาซิตี, ปานามา
สถาบันป่าไม้แห่งยุโรป (European Forest Institute), โยเอ็นซู, ฟินแลนด์
สหภาพองค์การวิจัยป่าไม้ระหว่างประเทศ (International Union of Forest Research Organizations: IUFRO), เวียนนา, ออสเตรีย
แอฟริกา > แอลจีเรีย

สถาบันวิจัยป่าไม้แห่งชาติ (Institut national de recherche forestière (INRF) (ในภาษาฝรั่งเศส)
แอฟริกา > เอธิโอเปีย

สถาบันวิจัยสิ่งแวดล้อมและป่าไม้แห่งเอธิโอเปีย
แอฟริกา > กานา

สถาบันวิจัยป่าไม้แห่งกานา
แอฟริกา > เคนย่า

สถาบันวิจัยป่าไม้เคนยา
แอฟริกา > มาลาวี

สถาบันวิจัยป่าไม้แห่งมาลาวี
แอฟริกา > ไนจีเรีย

สถาบันวิจัยป่าไม้แห่งไนจีเรีย
แอฟริกา > แอฟริกาใต้

สภาการวิจัยวิทยาศาสตร์และอุตสาหกรรม
สถาบันวิจัยป่าไม้พาณิชยกรรม
สถาบันเทคโนโลยีชีวภาพป่าไม้และการเกษตร (FABI), มหาวิทยาลัยพริทอเรีย
ศูนย์วิจัยป่าไม้และผลิตภัณฑ์จากป่าไม้, เดอร์บัน, "กิจการร่วมค้าระหว่างหน่วยปฏิบัติการทรัพยากรธรรมชาติและสิ่งแวดล้อมของ CSIR และมหาวิทยาลัยควาซูลู-นาตาล"
เมเรนสกี้
แอฟริกา > ยูกันดา

สถาบันอนุรักษ์ป่าเขตร้อน
อเมริกา > แคนาดา

ศูนย์ป่าไม้แอตแลนติก
ศูนย์เส้นใยไม้แคนาดา
ศูนย์ชีววิทยาป่าไม้, วิกตอเรีย, บริติชโคลัมเบีย
ศูนย์ป่าไม้เกรทเลกส์, ซอลต์เซนต์แมรี, ออนแทรีโอ
ศูนย์ป่าไม้ลอเรนเทียน
ศูนย์ป่าไม้ภาคเหนือ
สถาบันวิจัยป่าไม้ออนแทรีโอ
ศูนย์ป่าไม้แปซิฟิก
FPInnovations
อเมริกา > ชิลี

สถาบันป่าไม้, กระทรวงเกษตรชิลี
สถาบันป่าไม้และสังคม, มหาวิทยาลัยออสเตรลแห่งชิลี
อเมริกา > เปอร์โตริโก

สถาบันป่าไม้เขตร้อนนานาชาติ
อเมริกา > ซูรินาม

ศูนย์วิจัยการเกษตรในซูรินาม
อเมริกา > สหรัฐ

ห้องปฏิบัติการผลิตภัณฑ์ป่าไม้
สถาบันระบบสารสนเทศทรัพยากร
สถาบันป่าไม้เขตร้อนนานาชาติ
สถานีวิจัยภาคเหนือ
สถาบันทรัพยากรป่าไม้แห่งโอเรกอน
สถานีวิจัยแปซิฟิกตะวันตกเฉียงเหนือ
สถานีวิจัยแปซิฟิกตะวันตกเฉียงใต้
สถานีวิจัยเทือกเขาร็อคกี้
สถานีวิจัยภาคใต้
ฝ่ายวิจัยและพัฒนาของกรมป่าไม้ USDA
เอเชีย > เนปาล

ศูนย์วิจัยและฝึกอบรมป่าไม้ (เดิมคือ กรมสำรวจและวิจัยป่าไม้)
เอเชีย > บังคลาเทศ

สถาบันวิจัยป่าไม้บังคลาเทศ (เดิมคือห้องปฏิบัติการวิจัยผลิตภัณฑ์ป่าไม้)
เอเชีย > อินเดีย

ศูนย์วิจัยขั้นสูงด้านไม้ไผ่และหวาย, ไอซอล
สถาบันวิจัยป่าแห้งแล้ง, โจธปุระ
ศูนย์ส่งเสริมอาชีพและขยายผลบนผืนป่า, อการ์ลาตา
ศูนย์วิจัยป่าไม้และการพัฒนาทรัพยากรมนุษย์, ชินทวารา
ศูนย์วนศาสตร์สังคมและการฟื้นฟูระบบนิเวศ, ปรายากร
วิทยาลัยป่าไม้และสถาบันวิจัย, มหาวิทยาลัยเกษตรศาสตร์ทมิฬนาฑู, เมตตุปาลายัม
สถาบันวิจัยป่าไม้, เดห์ราดุน
สถาบันวิจัยป่าไม้, กานปุระ, กรมป่าไม้อุตตรประเทศ
สถาบันวิจัยป่าไม้คุชราต
สถาบันวิจัยป่าไม้หิมาลัย, ชิมลา
สถาบันความหลากหลายทางชีวภาพของป่าไม้, ไฮเดอราบาด
สถาบันพันธุกรรมและการปรับปรุงพันธุ์ไม้, โกอิมบาโตร์
สถาบันผลิตภาพป่าไม้, รันชิ
สถาบันวิทยาศาสตร์และเทคโนโลยีไม้, เบงกาลูรู
สถาบันวิจัยป่าไม้เกรละ, พีชี, ทริสซูร์
สถาบันวิจัยป่าฝน, จอร์ฮัต
สถาบันวิจัยป่าเขตร้อน, จาบาลปุระ
แวน วิกยาน เคนดรา (ศูนย์วิทยาศาสตร์ป่าไม้)
สถาบันวิจัยป่าไม้แห่งรัฐ, เชนไน
เอเชีย > ญี่ปุ่น

สถาบันวิจัยป่าไม้ยามานาชิ
เอเชีย > เกาหลี

สถาบันวิทยาศาสตร์ป่าไม้แห่งชาติ
ศูนย์วิจัยวงปีต้นไม้ มหาวิทยาลัยแห่งชาติชุงบุก
เอเชีย > สปป.ลาว

สถาบันวิจัยการเกษตรและป่าไม้แห่งชาติ
เอเชีย > มาเลเซีย

สถาบันวิจัยป่าไม้มาเลเซีย
คณะกรรมการน้ำมันปาล์มมาเลเซีย
เอเชีย > เมียนมาร์ (พม่า)

สถาบันวิจัยป่าไม้, สังกัดมหาวิทยาลัยป่าไม้ (เยซิน)
เอเชีย > ปากีสถาน

สถาบันป่าไม้ปากีสถาน, เปชาวาร์
เอเชีย > ไต้หวัน

สถาบันวิจัยป่าไม้ไต้หวัน
เอเชีย > ทาจิกิสถาน

สถาบันวิจัยป่าไม้แห่งรัฐทาจิกิสถาน, ดูชานเบ, สังกัดหน่วยงานป่าไม้ภายใต้รัฐบาลทาจิกิสถาน
เอเชีย > ไทย

หน่วยวิจัยการฟื้นฟูป่า (FORRU), มหาวิทยาลัยเชียงใหม่, เชียงใหม่
ศูนย์วิจัยป่าไม้, คณะวนศาสตร์ มหาวิทยาลัยเกษตรศาสตร์
เอเชีย > เวียดนาม

สถาบันวิทยาศาสตร์ป่าไม้แห่งเวียดนาม
ยุโรป > ออสเตรีย

ศูนย์วิจัยป่าไม้แห่งสหพันธ์เวียนนา
ยุโรป > เบลเยียม

สถาบันวิจัยธรรมชาติและป่าไม้
ยุโรป > ฝรั่งเศส

AgroParisTech Nancy
ยุโรป > ฟินแลนด์

สถาบันวิจัยป่าไม้ฟินแลนด์ (เมทลา)
ยุโรป > เยอรมนี

Bayerische Landesanstalt für Wald und Forstwirtschaft
Forschungsanstalt für Waldökologie und Forstwirtschaft Rheinland-Pfalz
Forstliche Versuchs- und Forschungsanstalt Baden-Württemberg
Landesbetrieb Wald und Holz NRW - Lehr- und Versuchsforstamt Arnsberger Wald
Landesforst Mecklenburg-Vorpommern - Forstliches Versuchswesen
Landeskompetenzzentrum Forst Eberswalde (Brandenburg)
Nordwestdeutsche Forstliche Versuchsanstalt (Niedersachsen, Hessen, Sachsen-Anhalt, Schleswig-Holstein)
Sachsenforst - Kompetenzzentrum Wald und Forstwirtschaft
Thünen-Institut - Institut für Waldökosysteme
Thüringenforst - Forstliches Forschungs- und Kompetenzzentrum Gotha
ยุโรป > ฮังการี

สถาบันวิจัยป่าไม้ฮังการี เก็บถาวร 2022-12-06 ที่ เวย์แบ็กแมชชีน
ยุโรป > ลัตเวีย

สถาบันวิจัยป่าไม้แห่งรัฐลัตเวีย "ศิลาวา"
ยุโรป > นอร์เวย์

สถาบันวิจัยป่าไม้แห่งนอร์เวย์
สถาบันวิจัยชีวเศรษฐกิจแห่งนอร์เวย์
ยุโรป > รัสเซีย

วิทยาลัยวิศวกรรมป่าไม้, เซนต์ปีเตอส์เบิร์ก
สถาบันวิจัยป่าไม้เซนต์ปีเตอร์สเบิร์ก, ตั้งแต่ พ.ศ. 2472, เซนต์ปีเตอร์สเบิร์ก
สถาบันป่าไม้ซูคาเชฟ, สถาบันวิทยาศาสตร์แห่งรัสเซีย, มอสโก
ยุโรป > เบลารุส

สถาบันวิจัยป่าไม้, สถาบันวิทยาศาสตร์แห่งชาติเบลารุส, โฮเมล
ยุโรป > สเปน

ศูนย์วิทยาศาสตร์ป่าไม้แห่งคาตาลัน (CTFC)
ศูนย์วิจัยป่าไม้ (INIA-CIFOR)
ยุโรป > Sweden

สถาบันวิจัยป่าไม้แห่งสวีเดน (Skogforsk)
ยุโรป > สวิตเซอร์แลนด์

สถาบันวิจัยป่าไม้ หิมะ และภูมิทัศน์แห่งสหพันธรัฐสวิส (WSL)
ยุโรป > สหราชอาณาจักร

หน่วยงานวิจัยป่าไม้, คณะกรรมาธิการป่าไม้
หน่วยวิจัยอาเบอริสวิธ
สถานีวิจัยอลิซโฮลท์
สถานีวิจัยภาคเหนือ
โอเชียเนีย > ออสเตรเลีย

องค์การวิจัยอุตสาหกรรมและวิทยาศาสตร์แห่งเครือจักรภพ (CSIRO)
โอเชียเนีย > นิวซีแลนด์

สถาบันวิจัยคราวน์ (Scion)
ดูเพิ่ม

รายชื่อสถาบันวิจัยด้านสิ่งแวดล้อม
รายชื่อมหาวิทยาลัยและวิทยาลัยด้านป่าไม้
องค์การอาหารและการเกษตรแห่งสหประชาชาติ (FAO), โรม
เครือข่ายทรัพยากรและสถาบันป่าไม้ระหว่างประเทศ (IFRI), มิชิแกน, สหรัฐอเมริกา
สหภาพองค์การวิจัยป่าไม้ระหว่างประเทศ (IUFRO), เวียนนา
ศูนย์วิจัยวนเกษตรนานาชาติ, ไนโรบี, เคนยา
การประชุมป่าไม้โลก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Forest research institutes
FAO Forest Research Institutions Database (2006) เก็บถาวร 2011-09-10 ที่ เวย์แบ็กแมชชีน
| ด ค กการป่าไม้ (วนศาสตร์) |
| --- | --- |
 พื้นที่ป่าไม้  กระทรวง  สถาบันวิจัย  วิทยาลัย  วารสาร  วันต้นไม้ประจำปีของชาติ 
ประเภท:  Agroforestry dehesa  Analog forestry  Bamboo forestry  Close to nature forestry  ป่าชุมชน  Ecoforestry  Energy forestry  Mycoforestry  Permaforestry  Plantation forestry  Social forestry  Sustainable forestry  ป่าในเมือง  การป่าไม้ในเมือง 
นิเวศวิทยา และ การจัดการ:  รุกขกรรม  Controlled burn  Debris coarse  driftwood  large  log jam  slash  Dendrology  Ecological thinning  Even-aged management  Fire ecology  ป่า dynamics  informatics  IPM  inventory  governance  law  Global Forest Information Service  old-growth  pathology  protection  restoration  secondary  stand  transition  Trillion Tree Campaign  Forest certification ATFS  CFS  FSC  PEFC  SFI  SmartWood  Woodland Carbon Code  การปลูกป่า การทำให้เป็นป่า  การฟื้นฟูสภาพป่า  Formally designated  Growth and yield modelling  พืชกรรมสวน GM trees  i-Tree urban  Silviculture  Sustainable management  ไม้ต้น allometry  breeding  Tree measurement crown  girth  height  volume 
หัวข้อ สิ่งแวดล้อม:  ฝนกรด  Carbon sequestration  Clearcutting  การทำลายป่า  บริการทางระบบนิเวศ  Forest degradation  Forest dieback  Forest fragmentation  Ghost forest  Great Green Wall (Africa)  Great Green Wall (China)  High grading  Illegal logging timber mafia  Invasive species wilding  Million Tree Initiative  REDD  Shifting cultivation chitemene  slash-and-burn  slash-and-char  svedjebruk  Timber recycling  Tree hugging  Urban forest inequity  ไฟป่า 
อุตสาหกรรม:  Coppicing  Forest farming  Forest gardening  การทำไม้  อุตสาหกรรมการผลิต lumber  ไม้อัด  pulp and paper  sawmilling  Products biochar  มวลชีวภาพ  charcoal  non-timber  น้ำมันปาล์ม  rayon  rubber  tanbark  Rail transport  Tree farm Christmas trees  ไม้ engineered  fuel  mahogany  spruce-pine-fir  สัก  Woodworking green woodworking 
อาชีพ:  เจ้าหน้าที่ป่าไม้  รุกขกร  Bucker  Choker setter  Ecologist  Feller  นักผจญเพลิง handcrew  hotshot  lookout  smokejumper  River driver  Truck driver  Log scaler  Lumberjack  พิทักษ์ป่า  Resin tapper  Rubber tapper  Shingle weaver  Timber cruiser  Tree planter  Wood process engineer 
  หมวดหมู่ 
สถาบันวิจัยป่าไม้ออนแทรีโอ
สถาบันวิจัยป่าไม้ เดห์ราดูน
ป่าวิจัยเมทลา
จตุรวิทย์ คชน่วม

| พันตำรวจเอก จตุรวิทย์ คชน่วม ท> ม., ต.ช. |
| --- | --- |
เกิด: อุเทน คชน่วม 8 กุมภาพันธ์ พ.ศ. 2519 (49 ปี) อำเภอนายายอาม จังหวัดจันทบุรี ประเทศไทย
ชื่ออื่น: เทน
การศึกษา: โรงเรียนเตรียมทหาร
ศิษย์เก่า: โรงเรียนนายร้อยตำรวจ มหาวิทยาลัยเกษตรศาสตร์
อาชีพ: นักแสดง,ตํารวจ
อาชีพตำรวจ
ประเทศ:  ไทย
สังกัด: สำนักงานตำรวจแห่งชาติ
ประจำการ: พ.ศ. 2543–ปัจจุบัน
ตำแหน่ง:  พันตำรวจเอก
 
อาชีพแสดง
ส่วนสูง: 1.76 เมตร (5 ฟุต 9 1⁄2 นิ้ว)
ปีที่แสดง: พ.ศ. 2545–ปัจจุบัน
 
พันตำรวจเอก จตุรวิทย์ คชน่วม (เกิด 8 กุมภาพันธ์ พ.ศ. 2519) ชื่อเล่น เทน  รองผู้บังคับการกองตรวจราชการ 4 สำนักงานจเรตำรวจ เป็นนักแสดงและนายตำรวจชาวไทย มีน้องชาย 1 คน ซึ่งมีอาชีพรับราชการตำรวจเช่นกัน เดิมมีชื่อว่า อุเทน คชน่วม
การศึกษา

โรงเรียนเตรียม​ทหาร​ รุ่นที่ 37 (ตท.37)​
โรงเรียนนายร้อยตำรวจ รุ่นที่ 53 (นรต.53) (โดยมีพิธีพระราชทานกระบี่เมื่อวันที่ 08 มิถุนายน พ.ศ. 2543)
ปริญญาโทจาก ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์
ประวัติ

เริ่มต้นชีวิตราชการด้วยการเป็นนายตำรวจติดตาม พลตำรวจเอกวิสุทธิ์ กิตติวัฒน์ อดีตรองอธิบดีกรมตำรวจ พร้อมกับได้มีผลงานในวงการบันเทิงด้วยการเป็นพรีเซ็นเตอร์ผลิตภัณฑ์บำรุงผิวยี่ห้อหนึ่ง ตั้งแต่ยังเรียนอยู่ในโรงเรียนนายร้อยตำรวจ จึงได้ย้ายเข้าสู่กองบัญชาการตำรวจปราบปรามยาเสพติด (บช.ปส.)  เพื่อเสริมสร้างภาพลักษณ์ที่ดีให้แก่ตำรวจไทย
มีผลงานในแวดวงการแสดงด้วยการรับบทตัวประกอบและนักแสดงสมทบในละครโทรทัศน์และภาพยนตร์หลายๆเรื่อง อาทิ เจ้าชายหัวใจเกินร้อย (พ.ศ. 2545), ศิลามณี (พ.ศ. 2551), รักในม่านเมฆ (พ.ศ. 2553), ตำนานสมเด็จพระนเรศวรมหาราช ภาค ๓ ยุทธนาวี (พ.ศ. 2554) เป็นต้น และยังเคยแสดงมิวสิควีดีโอเพลงลูกทุ่งอีกด้วย
ชีวิตส่วนตัว สถานภาพโสด มีกิจกรรมยามว่างคือ การปลูกเลี้ยงกล้วยไม้ และสุนัขพันธุ์โกลเดินริทรีฟเวอร์
ได้รับพระราชทานยศ พันตำรวจเอก เมื่อวันที่ 7 มิถุนายน พ.ศ. 2560 เป็นลำดับที่ ๗๐๒๕
ยศและตำแหน่ง

– รองผู้กำกับการ 3 กองบังคับการตำรวจท่องเที่ยว
– พันตำรวจโท
4 มิถุนายน 2560 – ผู้กำกับการ 9 กองบังคับการตำรวจน้ำ
7 มิถุนายน 2560 – พันตำรวจเอก
– รองผู้บังคับการอำนวยการ กองบัญชาการตำรวจสอบสวนกลาง และรองโฆษกกองบัญชาการตำรวจสอบสวนกลาง
1 กุมภาพันธ์ 2566 – รองผู้บังคับการตำรวจรถไฟ และโฆษกกองบังคับการตำรวจรถไฟ
รองผู้บังคับการกองตรวจราชการ 4 สำนักงานจเรตำรวจ